གནས་ཡུལ་དངོས་ནི།བསང་བརྔན་ལས།ཡུལ་ཅིག་ལྷོ་ཕུག་དེལ་སྙིང་ན།།སྲིང་ཅིག་སྐྱི་འཐིང་གཡའ་མ་སྐྱིལ།།ཞེས་དང་།ཕུར་པའི་གཏེར་བདག་དྲུག་གི་བསྐུལ་བ་ལས།ཡུལ་ལ་མིང་དང་མཚན་གསོལ་བ།།རླུང་དང་རྒྱ་མཚོ་འཁྱིལ་བ་ལ།།མཁར་ལ་མིང་དང་མཚན་གསོལ་བ།།མཚོ་རོག་སྔོན་མོ་གཡུ་ཡི་མཁར།།དེ་འདྲའི་མཁར་གྱི་ནང་ཤད་ན།།ཕ་ནི་གཤིན་རྗེ་མི་ཟན་དང་།།མ་ནི་མཚོ་བདག་ཀླུ་ཡི་ལྕམ།།ཞེས་དང་།དམིགས་པའི་ཡུལ་དང་བཞུགས་པའི་མཁར།།ལྷོ་བྲག་ཁམས་སྟེང་དཀོར་བདག་མཛད།།ཁྱོད་ལ་མིང་དང་མཚན་གསོལ་བ།།སྐྱི་ཐིང་ཡ་མ་མཐུ་མོ་ཆེ།།ཞེས་སྔར་བྲུ་འདུལ་བ་རྒྱལ་མཚན་གྱི་སྒྲུབ་གནས་དེང་ལྷོ་བྲག་རྫོང་ལྷ་ཁང་ཤང་ཁོངས་ལྷོ་བྲག་ཁོ་ཐིང་དང་ལྷོ་བྲག་མཁར་ཆུའི་རྒྱབ་རི་ཡིན།